A black background with a black text

Description automatically generated

Фондација ,,Један дан''

15000 Шабац, ул. Јасеновачких жртава, бр. 41

**Извештај о пројекту ,,Прикупљање новогодишњих пакетића за шабачке малишане''**

**Децембар 2024.**

|  |
| --- |
| Извештај о пројекту ,,Прикупљање празничних пакетића за шабачке малишане'' за децембар 2024. дефинише: прикупљена средства (уз приложене банковне изводе, фискалне рачуне и потврде о пријему и вредности донација од стране прималаца донација), донације (садржај донација, датуме уручивања донација и бројчано стање прималаца донација), циљеве дефинисане Актом о оснивању и Статутом остварене овим пројектом и различите аспекте пројекта и њихове позитивне и негативне учинке. |

ПИБ: 114370006, МБ: 28835108

број рачуна: 205-0000000538353-79 NLB Komercijalna banka A.D.- Beograd,

шифра делатности: 9499 - Делатност осталих организација на бази учлањења

**Увод:**

Овај извештај направљен је да би (1) осигурао транспарентност рада фондације у складу са [Актом о оснивању](D:\\Fondacija ,,Jedan dan''\\Opšta dokumenta\\Opšta dokumenta\\AKT O OSNIVANJU FONDACIJE JEDAN DAN.docx), [Статутом](file:///D:\Fondacija%20,,Jedan%20dan''\Opšta%20dokumenta\Opšta%20dokumenta\STATUT%20FONDACIJE%20JEDAN%20DAN.docx) и [Законом о задужбинама и фондацијама](https://www.paragraf.rs/propisi/zakon_o_zaduzbinama_i_fondacijama.html), (2) омогућио колективу фондације могућност евалуације успешности пројекта, уочавања потенцијалних потешкоћа и исправљања истих при будућим пројектима и (3) служио као стуб поверења између колектива фондације, донатора, и прималаца донација.

Извештај се састоји из неколико целина (1) прикупљена средства, (2) донације, (3) остваривање циљева фондације дефинисаних Актом о оснивању и Статутом и (4) аспекти пројекта и њихов позитиван и негативан учинак.

* **Прикупљена средства:** Зарад остваривања овог пројекта прикупљено је:

1. 30.000 РСД уплатама физичких лица на текући рачун Фондације,
2. више од 30 половних књига,
3. 5 великих џакова половне одеће за новорођенчад, децу и одрасле,
4. два велика џака половних играчака и
5. један претходно припремљен пакетић слаткиша.

Оснивач Фондације је, такође, о свом трошку набавио и књиге, школски прибор и слаткише којих није било довољно како би осигурао да су сви пакетићи истог садржаја.

Додатно, дана 25.12.2024. године Фондација је склопила уговор са правним лицем, примивши тиме донацију од 100.000 РСД која, услед завршетка пројекта није могла да се искористи у целости за потребе припреме пакетића, али ће, у договору са правним лицем, бити употребљена за следећи пројекат фондације.

*Прилог 1:* [Банковни изводи са текућег рачуна Фондације за месец децембар 2024.](Банковни%20изводи.pdf)

*\*Напомена: Зарад заштите података донатора, њихове адресе и бројеви текућих рачуна су прекрижени.*

Новчана, као и материјална средства стечена за остваривање овог пројекта, у потпуности су искоришћена за реализацију пројекта и припрему пакетића.

*Прилог 2:* Фискални рачуни [1](file:///D:\Fondacija%20,,Jedan%20dan''\Projekat%20Paketici%202024\Fiskalni%20racuni\PEPCO%2015.12..pdf) [2](file:///D:\Fondacija%20,,Jedan%20dan''\Projekat%20Paketici%202024\Fiskalni%20racuni\RODA%2015.12..pdf) [3](file:///D:\Fondacija%20,,Jedan%20dan''\Projekat%20Paketici%202024\Fiskalni%20racuni\Safari%20(2).pdf) [4](file:///D:\Fondacija%20,,Jedan%20dan''\Projekat%20Paketici%202024\Fiskalni%20racuni\Safari%20(3).pdf) [5](file:///D:\Fondacija%20,,Jedan%20dan''\Projekat%20Paketici%202024\Fiskalni%20racuni\Safari%20(4).pdf)

*Прилог 3:* [Потврде о пријему донација](Potvrde%20o%20prijemu%20donacija.pdf)

* **Донације:**  Захваљујући прикупљеним средствима и сарадњи са Основном школом ,,Јеврем Обреновић'', Удружењем ,,Живимо заједно – Шабац'', Центром ,,Нанна'' Шабац и Основном школом ,,Стојан Новаковић'' донирано је:

1. 13 пакетића ученицима од 1. до 8. разреда Основне школе ,,Јеврем Обреновић'' дана 24.12.2024.,
2. 15 пакетића малишанима у Удружењу ,,Живимо заједно – Шабац'' дана 28.12.2024.,
3. 1 пакетић едукативних друштвених игара ученику Основне школе ,,Стојан Новаковић'' дана 24.12.2024.
4. 5 великих пакета половне одеће, играчака, и књига осморо деце чије су куће изгореле у пожару само неколико недеља раније дана 24.12.2024. у Основној школи ,,Стојан Новаковић'' и
5. 3 пакета половних књига која су уручена Центру ,,Нанна'' дана 23.12.2024. ради реализације њихове празничне акције за децу у енклавама.

* **Остваривање циљева Фондације дефинисаних Актом о оснивању и Статутом:** овим пројектом директно су остварени циљеви фондације (1) промовисање хуманитарних активности и (2) брига о деци и младима. Због едукативног садржаја пакетића у виду књига и едукативних друштвених игара и школског прибора донираног малишанима сматрамо да је непосредно утицано и на (3) промовисање науке и образовања, док је одабир картонског паковања пакетића утицао и на (4) промовисање одрживог развоја.
* Табела испод сумира позитивне и негативне аспекте овог пројекта и идентификује начине за њихово побољшање при будућим пројектима:

**Tабела 1 – Аспекти пројекта и њихов позитиван и негативан учинак**

|  |  |  |  |
| --- | --- | --- | --- |
|  | **Позитиван учинак:** | **Негативан учинак:** | **Закључак:** |
| **Комуникација са примаоцима донација** | Изузетна комуникација са примаоцима донација, размена искустава, изградња поверења и изражене жеље за наставком сарадње у будућности. | Поред прималаца донација, контактирали смо готово све основне школе на територији града Шапца, али нисмо примили одговор од њих. | Неопходно је пронаћи боље начине за остваривање нових сарадњи. Како год, верујемо да су фактори као што је крај полугодишта, протести, мањак искуства колектива Фондације и контактирање школа искључиво путем електронске поште, утицали на потешкоће при проналаску сарадника. |
| **Одржив карактер донација** | Употреба картонске амбалаже за паковање пакетића. | Немогућност набавке паковања од рециклираног материјала на време. | У наредном периоду неопходно је посветити много више пажње истраживању и проналажењу амбалаже од рециклираног картона и папира. |
| **Време:** | Веома брза и ефикасна припрема пакетића – сви пакетићи били су припремљени у договореном временском року са примаоцима донација. | Дуг период чекања на одговоре потенцијалних прималаца донација. | У наредном периоду требало би размотрити контактирање потенцијалних прималаца донација у периоду од 30 дана пре почетка припреме пројекта, што је у овом случају, требало да буде у новембру, а не у децембу. |
| **Садржај донација:** | Разнолик садржај донација који је обухватао поред слаткиша и освежења и школски прибор, књиге и едукативне друштвене игре. Сва половна одећа претходно је опрана и прошла је проверу квалитета од стране колектива Фондације. | С обзиром на то да је у већини случајева идентитет прималаца донација био анониман и да нисмо ступали у директан контак са малишанима (осим са Удружењем ,,Живимо заједно – Шабац'') садржај донација није био у потпуности прилагођен спеицифичним потребама сваког малишана.  Додатно, наишли смо на веома негативно искуство при једној донацији половне одеће која је била неприкладна за дечији узраст. | Пронаћи начине да се у будућности донације више прилагоде специфичним потребама прималаца донација. |
| **Буџет:** | За потребе извођења овог пројекта, бројчано стање прималаца донација и садржај пакетића сматрамо да су прикупљена новчана и материјална средства била довољна за извођење пројекта. | Немогућост ступања у контакт са донаторима ради слања порука захвалности, доказа о искоришћеним средствима и размене мишљења, знања и искустава. | Пронаћи начине да се у будућим пројектима ступи у контакт са донаторима, како би се у потпуности испоштовала њихова права при реализацији пројеката. |

**Закључак:**

На основу остварених резултата пројекта можемо закључити да је био успешан. Уз корекције неколико аспеката као што су (1) комуникација са примаоцима донација ради проналаска већег броја прималаца донација, (2) набавке рециклираног паковања како би се подстакао одржив карактер донација, (3) издвајање више времена за проналазак прималаца донација, (4) прилагођавање садржаја донација тако да испуњава специфичне потребе прималаца донација и (5) ефикасније и брже ступање у контакт са донаторима, надамо се да ћемо у будућности видети много веће и значајније резултате.